**E L ŐT E R J E S Z T É S**

**Szombathely Megyei Jogú Város Közgyűlése Szociális és Lakás Bizottságának**

**2024. május 29-i ülésére**

**Javaslat a Szalézi Rendház Szombathely egyedi kérelmének támogatására**

A Szalézi Rendház Szombathely (a továbbiakban: Rendház) 2024. május 21. napján egyedi kérelmet nyújtott be a 32. alkalommal megrendezésre kerülő Szalézi Oratórium költségeinek támogatása céljából. A Rendház a 2024. évi nyári oratórium keretein belül fiatalok és felnőttek számára 3 hét időtartamban nyári tábort szervez. A programokon egy-egy turnus alkalmával több, mint 200 fiatal vesz részt, önkéntesek bevonása mellett. A nyári tábor legfőbb célja a közösségépítés a szabadidő aktív eltöltésének segítségével. A program lebonyolításához kérnek a bizottságtól 400.000,-Ft támogatást.

Fentiekre tekintettel javaslom a Rendház által szervezett rendezvény költségeinek egyszeri 400.000,- Ft összeggel történő támogatását. A támogatás fedezete Szombathely Megyei Jogú Város Közgyűlésének az önkormányzat 2024. évi költségvetéséről szóló 8/2024. (III.5.) önkormányzati rendelet 10. mellékletében a Szociális ágazat kiadásai „Segély önkormányzati támogatásból” tételsorán meglévő összeg terhére biztosított.

A Rendház kérelme az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2024. május „ ”**

**/: Dr. László Győző :/**

**HATÁROZATI JAVASLAT**

**…./2024.(V.29.) SzLB. sz. határozat**

Szombathely Megyei Jogú Város Közgyűlésének Szociális és Lakás Bizottsága a „Javaslat a Szalézi Rendház Szombathely egyedi kérelmének támogatására” című előterjesztést megtárgyalta, és javasolja a Polgármesternek, hogy az SZMSZ 53.§ 4. pontja alapján a Rendház részére rendezvény támogatása céljából a Szociális ágazat kiadásai „Segély önkormányzati támogatásból” tételsor terhére 400.000,- Ft összegű támogatást biztosítson.

**Felelősök:** Dr. Nemény András polgármester,

Dr. László Győzőalpolgármester,

Dr. Czeglédy Csaba a Szociális és Lakás Bizottság elnöke,

 /A végrehajtás előkészítéséért:

 Stéger Gábor, a Közgazdasági és Adó Osztály vezetője,

 Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal